VS000631
Datum: 1990-11-07T01:00:00.000+01:00
datum_sodbe_i_stopnje: 1997-08-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 2959000 SIT
opombe: II Ips 587/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Računovodska delavka.

## Škodni dogodek

Poškodovala se je v prometni nesreči.

## Poškodba

Zlom leve koželjnice, zlom čolničaste kosti na desnem stopalu, udarnina leve polovice prsnega koša.

## Telesne bolečine

900000 SIT Hude 10 do 15 dni, zlasti med poskusom hoje, poškodba prsnega koša ji je prav tako povzročala zelo hude težave, zlasti pri spremembi položaja in pri kašlju. Skupaj so hude bolečine trajale dobra dva meseca, nato pa so postale nekoliko manjše, čeprav je imela težave z desno nogo, zlasti pri hoji in ima tudi še vedno bolečine pri obremenitvi leve roke. Občasne lažje bolečine bo imela trajno.

#### Hospitalizacija

10 dni. Operativno so ji uravnali prelom levega radiusa roke, ki so jo nato zamavčili.

#### Ambulantno zdravljenje

Kontrolni pregledi.

#### Rehabilitacija

Hodila je na fizioterapijo. Rehabilitacija je potekala v zdravilišču.

#### Nevšečnosti med zdravljenjem

Poškodovano nogo je imela 6 tednov v mavčevem škornju. Zdravila se je do polovice februarja 1991. Imela je težavo z uporabo bergel, ker je imela poškodovano levo roko in desno nogo. Prestala je rentgenske preglede.

## Strah

250000 SIT Ob sami nesreči je utrpela hud primarni strah, dolgotrajno in utemeljeno je bila zaskrbljena za izid zdravljenja. Zaradi strahu, ki ga je doživela ob nesreči, je po nesreči slabo spala in je pred spanjem jemala pomirjevala, vendar je kljub temu imela težave s spanjem okrog tri mesece.

## Zmanjšanje življenjske aktivnosti

1440000 SIT Zaradi posledic poškodbe ima tožnica težave in ne more opravljati del, ki bi zahtevala daljšo hojo ter spretnost in moč rok, zlasti leve roke in so posledice glede na mnenje izvedenca trajne. Tožnica ima začetne degenerativne spremembe na kolkih in občasne bolečine v tej zvezi, kar je tudi posledica poškodbe. Ima težave pri opravljanju gospodinjskih del, kjer je potrebno vložiti fizični napor in opravljati določena gibanja, poškodovana noga jo boli, če dalj časa hodi.

## Skaženost

369000 SIT Tožnica ima za en cm večji obseg desne goleni in vidno deformacijo desnega stopala. Kot posledica nesreče ji je ostalo jecljanje, ki ji bo ostalo trajno in sicer občasno ob razburjenju ali ob pogovoru v zvezi z nesrečo oz. posledicami nesreče.

---

ZOR člen 200, 203